Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 364

12. évfolyam Évi óraszám: 160 óra Belépõ tevékenységformák Az építéstan alapjai II.: A talajjal érintkezõ épületszerkezetek osztályozása, értékelése, összefüggéseik elemzése, feladatok fogalmazása az elemzés alapján. Alapfogalmak értelmezése és alkalmazása. Új technológiák és anyagok adott célra való kiválasztása, megítélése. A szilárdságtan alapjai: Tartó keresztmetszeti vizsgálata szerkesztéssel és számítással. Szilárdságtani és talajmechanikai alapfogalmak értelmezése. Központosan húzott és nyomott szerkezetek ellenõrzése és méretezése. Alapozások, alapozási sík megválasztása. Szerkezeti csomópontok kapcsolatainak ellenõrzése, méretezése. Hajlító igénybevétel méretezése, ellenõrzése CAD alapismeretek: CAD-program használata építési feladatokhoz. Az építéstan alapjai II. Témakörök Tartalmak Földmunkák Irtási munkák. Föld- és sziklamunkák. A talajok osztályozása. Talajvíz, talajnedvesség, talajpára. Talajjavítás, víztelenítés. Biztonsági követelmények. Munkaárkok, munkagödrök. Tömörítés. Dúcolás, szádfalazás. Alapozások Síkalapozások: sávalapok, pontszerû alapok, gerendarács, lemezalapozás, héjalapok, rövid, fúrt cölöpalapozás. Mélyalapozások: cölöpalapozás, kút- és szekrényalapok, résfalas alapozás. Szigetelések Víz elleni szigetelések. A talajból származó víz elleni szigetelések. Talajpára, talajnedvesség és talajvíznyomás elleni szigetelések. Csapadék elleni szigetelések. Lapos tetõk szigetelése. Járható tetõk. Használati és technológiai víz elleni szigetelések. Hõszigetelések. Hõtechnikai fogalmak. Hõszigetelõ anyagok. Hangszigetelések. Hangtechnikai fogalmak. A zaj elleni védelem. Hangszigetelõ anyagok. A szilárdságtan alapjai Témakörök Tartalmak Tartó keresztmetszeti vizsgálata Síkidomok (keresztmetszetek) elsõrendû vagy statikai nyomatéka. A síkidomok súlypontjának meghatározása szerkesztéssel és számítással. Síkidomok inercianyomatéka. Összetett síkidomok fõinercianyomatékainak számítása. Keresztmetszeti tényezõ. Inerciasugár. A stabilitás fogalma, a stabilitás mértékének meghatározása. Szilárdságtani alapfogalmak A szilárdságtan feladata. Tartószerkezetek fogalma, fajtái, velük szemben támasztott követelmények. Igénybevételek fogalma, fajtái. Alakváltozás fogalma. Feszültségek és alakváltozások összefüggései. Tartószerkezetek anyagainak tulajdonságai. Tartószerkezetek erõtani méretezésének alapelvei, célja, módszerei. A méretezés szabványai, azok alapelvei. A méretezési módszerek fejlõdése. Rugalmas és képlékeny méretezés elve. Szerkezetek ellenõrzésének és méretezésének alapelvei. Tartószerkezetek terhei. Központosan húzott és nyomott szerkezetek Központosan húzott szerkezetek. Húzott rudak alakváltozása. Húzott rudak méretezése, ellenõrzése. Központosan nyomott szerkezetek. Központosan nyomott kihajlásmentes szerkezetek méretezése, ellenõrzése. Központosan nyomott karcsú szerkezetek. Központosan nyomott acél és fa rudak méretezése, ellenõrzése. Falazott és betonszerkezetek. Szerkesztési szabályok. Pillérek és falak mértékadó terhei. Kõ-, tégla-, betonpillérek és falak méretezése, ellenõrzése. Talajmechanikai alapfogalmak Talajok osztályozása, felderítése. Talajok fizikai tulajdonságai. Talajok mechanikai tulajdonságai. Talajmechanikai szakvélemény. Munkagödrök állékonysága. Alapozások Sík- és mélyalapok osztályozása statikai szempontok szerint. Alaptest és a talaj erõjátéka. A süllyedés okai, káros süllyedés megakadályozása. Az alapozási sík megválasztása. Központosan nyomott sáv és pilléralap méretezése, ellenõrzése. Szerkezeti csomópontok kapcsolata Tiszta nyíró igénybevétel. Szegecs- és csavarkötések. Szegecs- és csavarkötésekre vonatkozó szabványelõírások. Egyszernyírt szegecs- és csavarkötés méretezése, ellenõrzése. Kétszernyírt szegecs- és csavarkötés méretezése és ellenõrzése. Fakötések. Szerkesztési szabályok. Feszültség-módosítások. Egyszerû hagyományos fakötések méretezése, ellenõrzése. Hajlító igénybevétel A hajlítás alapesetei. Merõleges hajlításból származó feszültségek, a hajlítás alapképletének értelmezése. Homogén anyagú tartók méretezése, ellenõrzése hajlításra. Födémek méretezése hajlításra. CAD alapismeretek Témakörök Tartalmak A program indítása, a képernyõ felosztása, menüszerkezet A grafikus képernyõ részei: státussor, képernyõmenü terület, parancsbeíró terület, rajzterület. A megjelenést és mûködést befolyásoló beállítások, speciális billentyûk használata, a beállítások elmentése Beállítások billentyûrõl, parancsmegszakítás stb. Alkalmazott mértékegységek beállítása hossz- és szögméretekhez stb. Rajzhatár beállítása. Az új beállítások elmentése fájlba. A síkok, fóliák alkalmazásával kapcsolatos tudnivalók Új fóliák, síkok létrehozása. Vonaltípus és szín hozzárendelése a fóliákhoz, síkokhoz. Mûveletek fóliákkal, síkokkal. Vonalak rajzolása, abszolút, relatív és polárkoordináták alkalmazása, vonaltípusok, kör rajzolása Pontkijelölési módok a vonalparancs alkalmazásakor: abszolút koordináták, relatív koordináták, polárkoordináták alkalmazása. Vonalak szerkesztése. A körparancs alkalmazásával kapcsolatos lehetõségek. Körök szerkesztése. A szövegírás tudnivalói, keret és szövegmezõ készítése Szövegstílus beállítása. Szövegbevitel, szövegmezõ készítése. A méretmegadás alapjai Vízszintes és függõleges helyzetû hosszméretek megadása. Átmérõk és sugárméretek megadása, kódok alkalmazása a kiegészítõ jelek beírásához. Szögméretek, illeszkedõ és ferde méretek megadása. A továbbhaladás feltételei Az építéstan alapjai II.: A tervek alapján azonosítsák a valóságban elkészített szerkezeteket, szerkezeti részleteket. A földmunkákat osztályozzák. Ismertessék a talajból származó különféle nedvességhatásokat. Ismertessék a síkalapozás és a mélyalapozás lényegét és módjait. Vázolják fel az ismert fontos alapozásokat. Ismerjék az alapok és a felmenõ teherhordó szerkezetek közötti kapcsolatokat, összefüggéseket. Ismertessék a víz elleni szigeteléseket. Legyenek képesek megkülönböztetni a víz különbözõ elõfordulásainak épületszerkezetekre gyakorolt hatásait. Ismerjék a vízszigeteléssel, hõszigeteléssel és hangszigeteléssel kapcsolatos alapfogalmakat. Tudják kiválasztani a vízszigetelések, hõszigetelések és hangszigetelések megfelelõ anyagait. Adott célra, feladatnak megfelelõen válasszanak ki mûanyagokat és bitumen alapú anyagokat, víz-, hõ- és hangszigetelési módokat. A szilárdságtan alapjai: A tanulók önállóan határozzák meg a síkidomok súlypontját szerkesztéssel és számítással. A méretezési és ellenõrzési feladatokat önállóan végezzék el. Feladataik megoldásához a segédletek alkalmazásában legyenek gyakorlottak. Szemléltessék a szilárdságtani és talajmechanikai alapfogalmakat. CAD alapismeretek: A tanulók tudják értelmezni a legfontosabb alapfogalmakat, a parancskiadás különbözõ módjait. A tanulók tudják elvégezni a legfontosabb beállításokat (rajzhatár, koordináták megjelenése, mértékegységek a hossz- és szögméreteknél, pontosság beállítása), tudjanak új beállításokat elmenteni. A tanulók ismerjék, hogyan kell az új síkokat/fóliákat létrehozni, színeket és vonaltípusokat hozzárendelni. A tanulók ismerjék a szövegstílus beállítását, a szövegírás alapismereteit, a méretmegadás elméleti alapjait, a lineáris és a szögméretek megadásának fontosabb módjait. Önállóan készítsenek el egyszerûbb rajzokat. ÉPÍTÉSZETI SZAKMACSOPORTOS ALAPOZÓ GYAKORLATOK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. Az Építészeti szakmacsoportos alapozó gyakorlatok tanításának célja, hogy bõvítse, rendszerezze és mélyítse el a közismereti tantárgyak és a szakmacsoportos alapozó ismeretek keretében tanultakat, fejlessze és formálja a tanulók mûszaki szemléletét, alapozza meg a szakmai mûveltséget, készítsen fel a speciális szakmai képzésre. Az építészet sokszínû, tartalmas, aktív tanulói magatartást és tanulási élményeket is eredményezõ bemutatásával hívja fel a figyelmet az építészettel kapcsolatban álló szakmák sajátos helyzetére, keltse fel a tanulók érdeklõdését a szakmacsoport iránt, bizonyítsa be számukra az építészet gazdasági és környezeti jelentõségét, fejlõdõképességét. Mutassa be az építészeti pályák szépségeit, a környezet alakításában játszott döntõ szerepét, fejlõdési lehetõségeit. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Teremtsen alkalmakat, feladathelyzeteket a tanulóknak képességeik, szakmai tehetségük kibontakoztatására, keltse fel az érdeklõdést a szakmai tevékenységek mélyebb elméleti alapjai iránt. Biztosítson lehetõséget a szakmacsoport munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez, megerõsítéséhez. Neveljen a szakmai tevékenységekkel kapcsolatban tudatos, felelõsségteljes magatartásra, alakítsa ki a tanulókban a pontos és minõségi munkavégzés igényét, a környezet iránti felelõsségérzetet, tudatosítsa az építészet környezetre gyakorolt hatásait. Ismertesse meg a tanulókat az építõiparban leggyakrabban használt anyagok tulajdonságaival, azok felhasználási területeivel és beépítési lehetõségeivel. Fejlesztési követelmények A tananyag tanulása során fejlõdjön a tanulók szakmai tantárgyak tanulásához szükséges képessége, így különösen az ismeretelemzõ-értékelõ, szintetizáló, fogalomalkotó, általánosító gondolkodás, az önálló tapasztalatszerzési és ismeretalkalmazási képesség, a kreativitás, logikus gondolkodás. Fejlõdjön célirányos mûszaki feladatmegoldó képességük, számítási, rajzi, illetve számítástechnikai alkalmazási készségük. A szóbeli és írásbeli szakmai kommunikációban használják helyesen a szakmai kifejezéseket, értsék az alapfogalmakat, folyamatosan bõvítsék szakmai szókincsüket. Alakuljon ki, fejlõdjön a tanulók szépérzéke, erõsödjön meg a saját munkájukkal kapcsolatos igényességük, tanulásuk legyen átgondolt, célszerû és eredményes az írásos, illetve rajzi munkáikban, törekedjenek az igényes külalakra, a pontosságra. Váljanak képessé a szakirodalom önálló használatára, a szakrajzok helyes értelmezésére, sajátítsák el a rajzi jelöléseket. A tevékenység során szokjanak hozzá a tanulók az önálló tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét, erõsödjék a kötelességtudatuk, a felelõsségérzetük, a mások munkájának tisztelete. Erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdésük. A tanulók lássák meg a környezet, az építés, a szakma mögött az embert és a természetet, tiszteljék annak értékeit, ismerjék fel és utasítsák el a környezetszennyezõ, természet- és egészségkárosító tevékenységeket, az ilyen magatartást.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes